**ΙΔΙΑΖΟΥΣΕΣ ΑΝΑΦΟΡΙΚΕΣ ΕΚΦΡΑΣΕΙΣ ΤΗΣ ΑΡΧΑΙΑΣ ΕΛΛΗΝΙΚΗΣ**

Από τη σύνταξη των τύπων **ἔστι** και **ἦν** με τις αναφορικές αντωνυμίες **ὃς** και **ὅστις** ή με τα αναφορικά επιρρήματα **ὅπου, ὅπως, ὅποι, ὅπῃ , ὅθεν, ἔνθα**, προέκυψαν εκφράσεις που ισοδυναμούν με αόριστες ἀντωνυμίες ή αοριστολογικά επιρρήματα. Τέτοιες εκφράσεις εἶναι:

ἔστιν ὃς = κάποιος
ἔστιν ὅστις = κάποιος
οὐκ ἔστιν ὅστις = κανένας
οὐκ ἔστιν ὅστις οὐ = καθένας, όλοι γενικὰ

ἔστιν ὅτε = κάποτε
οὐκ ἔστιν ὅτε = ποτὲ
οὐκ ἔστιν ὅτε οὐ = πάντοτε

ἔστιν ὅπως = κάπως
οὐκ ἔστιν ὅπως = καθόλου
οὐκ ἔστιν ὅπως οὐ = με κάθε τρόπο

ἔστιν ὅπου = κάπου
οὐκ ἔστιν ὅπου = πουθενά
οὐκ ἔστιν ὅπου οὐ = παντού

ἔστιν ᾗ / ὅπῃ = κάπου
ἔστιν ὅποι = προς κάπου
ἔστιν ὅθεν = από κάπου
ἔστιν ἔνθα = κάπου

ὅσον οὐ = σχεδόν
ὅσον μόνον = μόνον, σχεδόν
ὅσον τε = σχεδόν όσο, περίπου
ὅσον τάχος = όσο το δυνατόν γρηγορότερα
ὅσον αὐτίκα = σχεδόν αμέσως
ὅσον οὔπω = όπου να ‘ναι, σε λίγο, μετά από λίγο
ὡς ή ὥσπερ τις καὶ ἄλλος = όπως κανένας άλλος.

**Παραδείγματα**

α. Καὶ τῶν νῦν ὑφ’ ἡμῶν ἀποθανόντων ἡμεῖς ἔστιν οὓς πολλὰ κατεδακρύσαμεν (μτφρ. Και για μερικούς από τους τωρινούς νεκρούς που πέθαναν από μας δακρύσαμε πάρα πολύ).

β. Ἔστιν ἃ πολίσματα εἷλεν (μτφρ. Κατέλαβε μερικές μικρές πόλεις).

γ. Οὐκ ἔστιν ὅπως αἱ αἰτίαι κωλύσουσιν ἡμᾶς συμβούλους γίγνεσθαι (μτφρ. Σε καμιά περίπτωση δεν θα μας εμποδίσουν οι κατηγορίες να γίνουμε σύμβουλοι).

δ. Ἄρχειν ἐπίσταμαι ὥς τις καὶ ἄλλος (μτφρ. Ξέρω να διοικώ όπως κανένας άλλος).

ε. Κἀγὼ οὐδ’ ὁτιοῦν ἀντέλεγον τούτοις. (μτφρ . Κι εγώ καθόλου δεν διαφώνησα με αυτά).

στ. Οὐδεὶς ἔστιν ὅστις οὐκ ἂν ἔδωκεν τρία τάλαντα. (μτφρ . Κανείς δεν θα έδινε τρία τάλαντα).